stanford-oval/wikipedia huggingface dataset:
אתיקה רפואית
המפגש בין אתיקה רפואית ומשפט רפואי - מחלוקות והשפעות

במבט ראשון, האתיקה הרפואית מתפתחת מתוכה ועל ידי העוסקים בה. האוטונומיה של האתיקה הרפואית ניכרת, בין היתר, באי-כפיית עמדת משפט המדינה המנוגדת לעמדתו האתית של מטפל ספציפי. למשל, סעיף 56 לחוק החולה הנוטה למות, תשס"ו-2005 קובע "אין בהוראות חוק זה כדי לחייב מטפל לתת לחולה הנוטה למות טיפול רפואי מסוים, או להימנע ממתן טיפול רפואי מסוים, בניגוד לערכיו, למצפונו, או לשיקול דעתו הרפואי; מטפל שסירב או נמנע כאמור יעביר את הטיפול למטפל אחר, על פי הסדר שייקבע בתיאום מראש עם מנהל המוסד הרפואי."
עם זאת, מבחינת התקדמות המשפט והאתיקה הרפואית ניכר כי האתיקה מתקדמת גם לאור המשפט. למשל, ניכרת הטמעת דוקטרינת ההסכמה מדעת וההכרה במעמדו של החולה, באתיקה הרפואית, לאור עמדת משפט המדינה.
בישראל הוקמה "קרן בריאה"- גוף הפועל לקידום בריאות האישה, הנלחם ביחס המזלזל שנשים חוות במערכת הבריאות, הן בחוסר יחס והן בהטרדות מיניות.
ראו גם

חוק החולה הנוטה למות
ביואתיקה
החיים ללא זכות לחיים
אתיקה רפואית בהלכה
פסק דין פלונית נגד שרותי בריאות כללית
לקריאה נוספת

אבינעם רכס (עורך), אתיקה רפואית, ההסתדרות הרפואית בישראל, 2010.
רם ישי, בין רופא לחולה, הוצאת שוקן, 1998.
רפאל כהן-אלמגור (עורך), דילמות באתיקה רפואית, הוצאת מכון ואן ליר, והוצאת הקיבוץ המאוחד, 2002
יחיאל בר-אילן, אתיקה רפואית ביהדות - היסטוריה, הלכה והחוק הישראלי, הוצאת מאגנס, 2019
אסא כשר, עוד על אתיקה ישראלית - ברפואה, בחינוך, בעסקים ובתחומים נוספים, כתר ספרים, 2023, שער ראשון - אתיקה ורפואה, עמ' 13–192.
הערות שוליים

↑  נתנאל ר. בושרי ורון בן-ארי (2015), טיפול רפואי כפוי בעידן ההסכמה מדעת, 486-489.
↑  נתנאל ר. בושרי ורון בן-ארי (2015), טיפול רפואי כפוי בעידן ההסכמה מדעת, 25-30.
| --- | --- |
בקרת זהויות :  NLI: 987007560496705171  BnF: cb11932463z (data)  GND: 4074672-0  LCCN: sh85082929  NARA: 10636775  NKC: ph115193
נידלס (קליפורניה)

| --- | --- |
שלט העיר
שלט העיר
 מדינה:  ארצות הברית ארצות הברית
 מדינה:  קליפורניה קליפורניה
 מחוז:   סן ברנרדינו
 תאריך ייסוד:  30 באוקטובר 1913
 שטח:  81 קמ"ר
 גובה:  151 מטרים
 אוכלוסייה:  ‏
  ‑ בעיר:  4,931 (1 באפריל 2020)
  ‑ צפיפות:  60 נפש לקמ"ר (2010)
 קואורדינטות:  34°50′53″N 114°36′51″W﻿ / ﻿34.848056°N 114.614167°W﻿ / 34.848056; -114.614167
 אזור זמן:  UTC -8
 
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נידלס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נידלס(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטנידלס(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטנידלס  he tabBackground:;tabBorder:#aaa;defaultTab:0;
נידלס (באנגלית: Needles, בשפת מוהאבי ʼAha Kuloh) היא עיר במחוז סן ברנרדינו, בדרום מדינת קליפורניה. העיר שוכנת על הגדה המערבית של נהר הקולורדו, בתת-האזור עמק מוהאבי של מדבר מוהאבי, בסמוך לגבולות עם המדינות אריזונה ונבדה, ובערך כ-180 קילומטרים מהסטריפ של לאס וגאס. זו העיר המזרחית ביותר באזור האורבני של לוס אנג'לס רבתי. אל העיר ניתן להגיע בכביש בין-מדינתי 40 ובכביש 95. על פי מפקד האוכלוסין של 2010 התגוררו בעיר 4,844 תושבים, גידול קטן מ-4,830 התושבים שנמנו במפקד בשנת 2000.
משמעות שם העיר באנגלית היא "מחטים", והעיר קרויה על שם קבוצה של פסגות מחודדות בהרי מוהאבי, ממזרח לנהר באריזונה דרומית לעיר, המכונות "המחטים" ("The Needles"). הקהילה הגדולה של האינדיאנים בני המוהאבי משתפת בין שמורת האינדיאנים פורט מוהאבי והעיר. נידלס היא שער כניסה לשמורה הלאומית מוהאבי.
היסטוריה

בני המוהאבי, אחד משבטי האינדיאנים של נהר קולורדו הם אינדיאנים שחיו באזור עמק מוהאבי במשך תקופה ארוכה לפני בוא האירופאים לאזור. בשפת מוהאבי הם קוראים לעצמם ʼAha Makhav שפירושו "אנשים החיים לאורך הנהר".
דרך מוהאבי ההיסטורית עוברת כיום דרך השמורה הלאומית מוהאבי. ב-1859 נבנה לידה המבצר פורט מוהאבי על מנת להגן על החלוצים המהגרים לקליפורניה ונוסעים אחרים מתקיפות המוהאבי.
העיר נוסדה במאי 1883 כתוצאה מבניית מסילת הברזל של חברת הרכבת אטצ'יסון, טופיקה וסנטה פה (Atchison, Topeka and Santa Fe Railway) שחצתה במקור את הקולורדו בנקודה זו. שם היישוב נגזר מ"המחטים", פסגות הרים מחודדות, שבהן יצרה הרוח חורים (שאפשר לראות רק בסירה מנהר קולורדו), בקצה הדרומי של העמק. נקודה זו על נהר קולורדו הייתה אתר גרוע לגשר כזה. בנקודה זו לא היו גדות איתנות ותחתית מוצקה. בנוסף, הגשר לא היה באיכות הטובה ביותר, מה שהוביל לביקורת כי היה זה "מבנה רופף למראה", והוא היווה מכשול לספינות שכן הוא לא כלל חלק מתרומם כדי לאפשר תנועת סירות. שיטפונות והתפתלות של נהר הקולורדו הרסו את הגשר בשנים 1884, 1886 ו-1888. לבסוף נכנעה הרכבת לאיתני טבע ובנתה גשר שלוחה גבוה שיסודותיו נשענים על סלע מוצק בנקודה שבה היה הנהר צר בהרבה, במרחק של שישה עשר קילומטרים במורד הזרם ליד היישוב טופוק (Topock) של ימינו, והוא הושלם במאי 1890.
במקור עיירת אוהלים של צוותי בניית הרכבת. חברת הרכבת בנתה מלון, סככות רכב, חנויות וסככת קטרים (roundhouse). בתוך חודש קמו ביישוב בית מרחץ סיני, דוכן עיתונים, מסעדה, חנויות כלליות, ותשע או עשר מסבאות. העיירה הפכה לנמל הגדול ביותר על הנהר צפונית ליומה. הרכבת וחברת פרד הארווי (Fred Harvey Company) בנו את בית המלון אל גרסס (El Garces) ואת תחנת סנטה פה בסגנון אדריכלות נאו-קלאסית וסגנון הבוז-אר (Beaux-Arts) ב-1908 שנחשבו ל"יהלום שבכתר" של כל שרשרת בתי העסק והמלונות שבנתה חברת פרד הארווי. מבנה היסטורי זה נוסף למרשם הלאומי של מקומות היסטוריים (National Register of Historic Places), והוא שוחזר ושופץ ב-2014.
נידלס הייתה נקודת עצירה מרכזית בכביש 66 ההיסטורי מ-1920 עד 1960. עבור המהגרים מאגן האבק של המערב התיכון בשנות השלושים היא הייתה העיר הראשונה שסימנה את בואם לקליפורניה. ברחוב הראשי יש רצף של מוטלים וחנויות מאותה תקופה. "מחנה קרטי" (Carty's Camp), המופיע בקצרה ברומן "ענבי זעם", כשמשפחת ג'ואד נכנסת לקליפורניה מאריזונה, הוא עכשיו חצר רפאים, שרידיו ממוקמים מאחורי מוטל 66 משנת 1946.
ב-1949 החלה לשכת הטיוב של ארצות הברית במיזם גדול לחפור ערוץ חדש לנהר הקולורדו, שיישר את עיקול הנהר, שגרם לבעיות של הצטברות סחף מסיבי מאז הושלם סכר הובר.
נידלס היא מרכז לתיירות ונופש, מסורת הנמשכת עשרות שנים. העיר היא שער הכניסה המזרחי לשמורה הלאומית מוהאבי, שמורה לאומית מדברית נופית.
גאוגרפיה

נידלס שוכנת ב-34°50′53″N 114°36′51″W﻿ / ﻿34.848056°N 114.614167°W﻿ / 34.848056; -114.614167. על פי לשכת מפקד האוכלוסין של ארצות הברית שטח העיר הוא 81 קילומטרים רבועים, מהם 79.79 קמ"ר אדמה ו-1.21 קמ"ר הם מים.
אקלים

נידלס ידועה, בדומה לעמק המוות השוכן צפונית-מזרחית לה, בחום העז בקיץ. האקלים הוא סובטרופי מדברי. הטמפרטורות מגיעות לעיתים קרובות ל-49°C בסוף יולי ותחילת אוגוסט. מנהל האוקיינוסים והאטמוספירה הלאומי הפדרלי מדווח לעיתים קרובות שתחנת מדידת מזג האוויר בנידלס היא אתר שבו נמדדה הטמפרטורה היומית הגבוהה ביותר בארצות הברית בחודשי הקיץ. נידלס קובעת מדי פעם את שיאי הטמפרטורה היומיים ברמה לאומית ואף עולמית.
הטמפרטורה השנתית הממוצעת היא 23.4°C.
בחורף הטמפרטורות הגבוהות הנורמליות נעות מ-17°C ל-27°C והנמוכות בין 4°C ל-16°C. במהלך הקיץ הטמפרטורות הגבוהות הנורמליות נעות מ-41°C ל-50°C והנמוכות בין 28°C ל-34°C. כמות המשקעים השנתית הממוצעת היא 130 מילימטרים.
ב-22 ביולי 2006, בשעה 06:00 בבוקר, נמדדה בנידלס טמפרטורה של 38°C, שיא לטמפרטורה היומית הנמוכה הגבוהה ביותר. בהמשך אותו יום הגיעה הטמפרטורה ל-49°C.
ב-13 באוגוסט 2012 התחוללה בנידלס סופת רעמים מלווה בגשם שהטמפרטורה שלו הייתה 46°C, ובכך נקבע שיא עולמי לגשם החם ביותר. טמפרטורת האוויר הייתה אז 48°C, זהה לשיא החום לתאריך שנתי זה. כיוון שהלחות הייתה רק 11%, הגשם התנדף ולכן "רק שרידים של משקעים נרשמו במד הגשם". מסימיליאנו הררה, חוקר נתוני מזג אוויר, דיווח כי על פי הנתונים ההיסטוריים הייתה זו הלחות הנמוכה ביותר שבה ירד גשם בכדור הארץ.
הטמפרטורה הנמוכה ביותר שנמדדה בנידלס הייתה 6.6°C- ב-23 בדצמבר 1990. בשנה ממוצעת יש 168.4 ימים שבה הטמפרטורה המקסימלית היא 32°C או יותר ו-4.9 ימים שבהם הטמפרטורה הנמוכה ביותר יורדת ל-0°C או נמוך יותר.
בממוצע ישנם 23 ימי גשם בשנה. השנה הגשומה ביותר הייתה 1965 ובה ירדו 241 מילימטרים גשם. השנה היבשה ביותר הייתה 2006 שבה ירדו 17 מילימטרים של גשם. החודש הגשום ביותר היה ספטמבר 1976 שבו ירדו 120 מילימטרים. היממה הגשומה ביותר הייתה 28 באוגוסט 1955 שבה ירדו 65 מילימטרים של גשם. אף ששלג נדיר מאוד בנידלס ירדו בינואר 1949 39 סנטימטרים של שלג, שמתוכם ירדו 31 סנטימטרים ב-12 בינואר 1949.
העיר ידועה גם בשל סופות רעמים מקומיות בינוניות עד קשות במהלך המונסון של אמריקה הצפונית.
ביום שני, 20 ביוני 2016, נמדדה בנידלס טמפרטורה של 51.7°C. טמפרטורה זו השוותה את שיא החום בנידלס שנמדד ב-17 ביולי 2005, ושברה את השיא הקודם לחודש יוני (50.6°C) שנקבע ב-29 ביוני 2013.
| אקלים בנידלס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בנידלס> ינואר.18.3.6.4.18.3 | אקלים בנידלס> פברואר.21.8.2.19.8 | אקלים בנידלס> מרץ.25.1.10.8.13.7 | אקלים בנידלס> אפריל.29.6.14.8.5.6 | אקלים בנידלס> מאי.35.20.2.2.3 | אקלים בנידלס> יוני.40.1.25.1.12 | אקלים בנידלס> יולי.42.7.29.1.4.1 | אקלים בנידלס> אוגוסט.41.6.28.2.12.2 | אקלים בנידלס> ספטמבר.38.23.6.10.9 | אקלים בנידלס> אוקטובר.30.8.16.7.6.6 | אקלים בנידלס> נובמבר.23.10.2.10.2 | אקלים בנידלס> דצמבר.17.4.5.8.13 | אקלים בנידלס> שנה.30.3.16.6.117.3 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: 1981-2010 Western U.S. Climate Historical Summaries
דמוגרפיה

על פי מפקד האוכלוסין של 2010 התגוררו בעיר 4,844 תושבים, צפיפות אוכלוסייה של 59.8 תושבים לקילומטר רבוע. ההרכב הגזעי של האוכלוסייה היה 3,669 (75.7%) לבנים (מתוכם 35.6% היספאנים), 1,083 היספאנים מכל הגזעים (22.4%), 95 (2.0%) אפרו-אמריקאים ו-399 (8.2%) אמריקאים ילידים.
חלוקת הגילאים הייתה 1,283 תושבים (26.5%) מתחת לגיל 18, 401 תושבים (8.3%) בין 18 ל-24, 1,038 תושבים (21.4%) בין 25 ל-44, 1,357 תושבים (28.0%) בין 45 ל-64, ו-765 תושבים (15.8%) בגיל 65 ומעלה. הגיל החציוני היה 39.3 שנים. על כל 100 נקבות היו 101.6 זכרים. מגיל 18 ומעלה היחס הוא 100 נשים ל-95.0 גברים.
בין השנים 2009 ל-2013 הייתה ההכנסה השנתית החציונית של משק בית בנידלס 29,613 דולרים, כש-28.8% מהאוכלוסייה חיו מתחת לקו העוני הפדרלי.
היו 1,918 משקי בית, שב-650 מתוכם (33.9%) היו ילדים מתחת לגיל 18, 712 (37.1%) היו זוגות נשואים, ב-331 (17.3%) התגוררו נשים לא נשואות וב-159 (8.3%) גברים לא נשואים. במשק בית ממוצע היו 2.52 נפשות. בעיר התגוררו 1,202 משפחות שגודלן הממוצע היה 3.12 נפשות.
ממשל

העיר נידלס קמה רשמית ב-30 באוקטובר 1913 כ-"עיר אמנה" (charter city), כלומר ששיטת הממשל בה נקבעת על ידי העיר ולא המדינה או הממשל הפדרלי. בראש העיר עומד ראש עירייה ומועצת עיר שבה שישה חברים שנבחרו בבחירות. ראש העיר מכהן במשך שנתיים, וחברי המועצה מכהנים במשך ארבע שנים. המועצה בוחרת אחד מחבריה כסגן ראש העיר.
הצעה לפרישה מקליפורניה

ב-2008, בעקבות הטענות כי המחוז לא היה מוכן לתמוך בשמירה על בית החולים בעיר, שהיה שרוי במצוקה, כמרכז רפואי בשירות מלא, שקלה העיר פרישה מקליפורניה ולהפוך לחלק מנבדה השכנה, במרחק קילומטרים ספורים בלבד. נשקלה גם האפשרות להצטרף למדינת אריזונה או אפילו הקמת מחוז חדש. הצעות להחליף מדינות דורשים הסכמה מהקונגרס של ארצות הברית ומבתי המחוקקים של שתי המדינות.
תשתית > תחבורה

כביש בין-מדינתי 40, המכונה מקומית "הכביש המהיר נידלס", הוא הכביש הראשי העובר בנידלס, והוא מקשר בין ברסטו במערב ואריזונה במזרח. כביש 95 גם כן נכנס לעיר ממזרח על הנתיב של כביש 66 לשעבר במקביל לכביש בין-מדינתי 40, ואז נפרד ממנו מערבית לעיר וממשיך לנבדה. גשר נהר הקולורדו מחבר את נידלס ישירות עם מחוז מוהאבי וכביש 95.
אמטרק, מערכת רכבות הנוסעים הלאומית, משרתת פעם ביום את נידלס. קו הרכבת סאותוסט צ'יף (Southwest Chief) בין שיקגו ללוס אנג'לס עוצר בתחנת הרכבת של העיר בין חצות ל-2 לפנות בוקר.
בתחבורה ציבורית מקומית באזור נידלס מטפלת "תחבורת אזור נידלס" (Needles Area Transit).
נכון ל-2 באוגוסט 2016 הפעילה רשות התעבורה של עמק ויקטור (Victor Valley Transit Authority) קו אוטובוס מנידלס לברסטו וויקטורויל בימי שישי.
תשתית > כיבוי אש

נידלס מקבלת שירותי כיבוי אש ממחלקת כיבוי האש של סן ברנרדינו (San Bernardino County Fire Department). תחנת כיבוי מספר 32 משמשת כמרכז מנהלי של כיבוי אש וכוללת ארבע כבאיות.
תשתית > שירותי רפואה

בנידלס פועל מזה שנים רבות בית חולים בשירות מלא ובו חדר מיון הפועל 24 שעות ביממה.
חינוך

במסגרת החינוך הציבורי פועלים בעיר שני בתי ספר יסודיים, חטיבת ביניים ובית ספר תיכון והם חלק מהנפה המאוחדת של נידלס (Needles Unified School District). נפה זו היא אחת הגדולות בארצות הברית במונחי שטח כ-16,000 קילומטרים רבועים. גבולות הנפה מאמבוי (Amboy) עד נידלס, ודרומה לסכר פארקר. במסגרת הנפה יש 1,158 תלמידים. בית הספר התיכון חבר באגודה של בתי הספר בנבדה בגלל הריחוק משאר בתי הספר בקליפורניה.
בנוסף פועלים בנידלס שני בתי ספר פרטיים בניהול של שני זרמים בנצרות.
הערות שוליים

↑  "History of Needles". Needles Chamber of Commerce.
↑  Richard E. Lingenfelter, Steamboats on the Colorado River, 1852-1916, University of Arizona Press, Tucson, 1978, Page 82
↑  "Putting A River In Its Place" Popular Mechanics, July 1949
1 2  "Needles FAA Airport, California - Climate Summary". wrcc.dri.edu.
↑  "Needles FAA Airport, California - July 22, 2006 Daily Summary". wunderground.com.
↑  Jeff Masters (15 באוגוסט 2012). "Hottest rain on record? Rain falls at 115°F in Needles, California". {{cite web}}:  (עזרה)
↑  "2010 Census Interactive Population Search: CA - Needles city". U.S. Census Bureau.
↑  "SBCTA: Public Transportation". San Bernardino County Transportation Authority.
↑  "San Bernardino County Fire Department". Sbcfire.org.
↑  "City of Needles". City of Needles. 2002-06-28. אורכב מ-המקור ב-2012-01-02.
↑  "Needles Unified School District schools, Needles - CA: charter and public schools. Needles school district - Needles CA school district". Greatschools.net.
| --- | --- |
בקרת זהויות :  NLI: 987007561995905171  LCCN: n82041675  MusicBrainz: 3fcdeceb-bb2d-45f8-b0d9-7eae364b4029  VIAF: 127861045   WorldCat (עם VIAF): 127861045 
ג'ון לורימר היה ראש העיר הראשון של נידלס. בנו, רוברט ברנס לורימר הקים לראשונה את מחלקת המתנדבים של מכבי האש
האגודה הלאומית של מפתחי הגוף לחובבים

| --- | --- |

 תקופת הפעילות:  1950–הווה (כ־74 שנים) 
 אתר רשמי
 
האגודה הלאומית של מפתחי הגוף לחובבים (באנגלית: National Amateur Bodybuilders Association או בקיצור: NABBA בעברית: נאב"א) הוא ארגון שיוסד בשנת 1950 כדי לקדם את תחום פיתוח הגוף בממלכה המאוחדת. התחרות הראשונה שהיא ארגנה הייתה מר יוניברס של NABBA שנערכה ב-24 ביוני 1950 התחרות עדיין נערכת היום תחת השם "Universe Championships" (אליפות היקום).
כאשר מפתחי גוף מחוץ לממלכה המאוחדת רצו להשתתף בתחרות מר יוניברס ארצות שונות הצטרפו וכך יוסד ה-NABBA הבינלאומי. למספר ארצות שונות יש ארגון NABBA משלהם כמו NABBA אוסטרליה, NABBA ארצות הברית, NABBA גרמניה, NABBA ישראל ועוד. הקיצור NABBA מתייחס לארגון המקורי.
תחרויות במדינת ישראל של איגוד NABBA

תחרויות מר ישראל בתחום פיתוח הגוף התחילו כבר בשנות השמונים, תמונות מהתחרות פורסמו במגזין ספורטאון (בשחור לבן).
תחרות מר ישראל 1993 נערכה בפרדס חנה, השתתפו בא למעלה מארבעים מתחרים עד גיל 18.
תחרות מר ישראל 2006 נערכה באולם בית אבא חושי בחיפה.
קובי יפרח זכה בתואר מר יוניברס והחזיק אותו שנתיים.
תחרות מר ישראל 2022 נערכה בהיכל התרבות שד' דואני פינת ז’בוטינסקי 3 יבנה.
ראו גם

הפדרציה הבינלאומית של פיתוח הגוף (IFBB)
האגודה העולמית לפיתוח הגוף (WABBA)
הערות שוליים

↑  פיתוח גוף, תחרות מר ישראל 1993 לנוער, פיתוח גוף לנוער, תחרות פיתוח גוף לנוער, מר ישראל לנוער, נבדק ב-2022-04-15
↑  תחרות מר ישראל 2006 | פיתוח גוף למתחילים או למקצוענים, נבדק ב-2022-04-15
Just Wanna Rock

Just Wanna Rock הוא שיר של הראפר האמריקאי ליל עוזי ורט. הוא יצא לאור כסינגל המוביל מתוך אלבומו השלישי, Pink Tape, ב-17 באוקטובר 2022, באמצעות אטלנטיק רקורדס וג'נריישן נאו. עוזי כתב את השיר עם המפיקים MCVertt וסינתטיק. הוא קידם את השיר קודם לכן באפליקציית טיקטוק, שם צבר למעלה מ-500 מיליון צפיות.
וידאו קליפ

הווידאו קליפ הרשמי שפורסם ב-18 בנובמבר 2022, בבימויו של גיבסון הרזר שעבד עם וודס בעבר. הקליפ צולם בעיר ניו יורק וכולל את חברי AMP קאי קנט ופאנום, הראפר 2Rare מפילדלפיה ודרו ג'יזי, שהפכו את הריקוד לפופולרי בטיקטוק.
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  עולמי | בילבורד גלובל 200 | 30 |  |
|  אוסטרליה | מצעד הסינגלים האוסטרלי | 39 |  |
|  אירלנד | מצעד הסינגלים האירי | 31 |  |
|  ארצות הברית | בילבורד הוט 100 | 10 |  |
|  ארצות הברית | מצעד שירי ה-R&B/היפ הופ | 5 |  |
|  ארצות הברית | מצעד 40 שירי המיינסטרים | 37 |  |
|  ארצות הברית | מצעד השירים הקצביים | 7 |  |
|  דרום אפריקה | אנטרטיינמנט מוניטורינג אפריקה | 86 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 32 |  |
|  ליטא | AGATA | 20 |  |
|  ניו זילנד | המצעד הניו זילנדי הרשמי | 36 |  |
|  פורטוגל | מצעד הסינגלים הפורטוגזי | 95 |  |
|  קנדה | קנדה הוט 100 | 20 |  |
|  שווייץ | המצעד השווייצרי | 70 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 79 |  |
|  ארצות הברית | בילבורד הוט 100 | 28 |  |
|  ארצות הברית | מצעד שירי הסטרימינג | 20 |  |
|  ארצות הברית | מצעד שירי הרדיו | 42 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
הערות שוליים

↑  Callas, Brad (17 באוקטובר 2022). "Lil Uzi Vert Drops "Just Wanna Rock" Track". Complex. נבדק ב-17 באוקטובר 2022. {{cite web}}:  (עזרה)
↑  Kelly, Dylan (18 בנובמבר 2022). "Lil Uzi Vert Goes Intergalactic for "Just Wanna Rock" Music Video". HypeBeast. ארכיון מ-2022-12-30. נבדק ב-18 בנובמבר 2022. {{cite news}}:  (עזרה)
↑  Billboard Global 200, Billboard, ‏2023 (באנגלית אמריקאית)
↑  Hot 100 Songs, Billboard, ‏2023 (באנגלית אמריקאית)
↑  Streaming Songs, Billboard, ‏2023 (באנגלית אמריקאית)
↑  Radio Songs 2023, Billboard, ‏2023 (באנגלית)
↑  Gold & Platinum, RIAA (באנגלית אמריקאית)
| --- | --- |
בקרת זהויות :  MusicBrainz work: 4d010f55-2736-4282-86b1-8520dd113d09
גאיוס ולריוס קאטולוס

| --- | --- |

 לידה:  84 לפנה״ס? ורונה, איטליה 
 פטירה:  54 לפנה״ס? (בגיל 30 בערך) רומא, הרפובליקה הרומית 
 מדינה:  רומא העתיקה 
 שפות היצירה:  לטינית 
 סוגה:  Latin poetry 
 בן או בת זוג:  קלודיה 
 
גאיוס ולריוס קאטולוס (בלטינית: Gaius Valerius Catullus; סביבות 87 לפנה"ס – סביבות 54 לפנה"ס) היה משורר רומאי. כונה בידי ממשיכיו בכינוי "דוקטוּס" (מלומד).
חייו

קאטולוס נולד בתקופת הרפובליקה המאוחרת למשפחה מכובדת מוורונה, עיר הלניסטית בצפון איטליה. ייתכן וזו הסיבה שקאטולוס שלט היטב בשפה היוונית.
תאריך לידתו אינו ידוע אבל בהסתמך על הירונימוס, אשר מסתמך על סווטוניוס, הוא נולד בשנת 87 לפנה"ס ונפטר בשנת 57 לפנה"ס. עם זאת ידוע לנו מהמשורר עצמו כי חי בשנת 55 לפנה"ס על סמך אזכור של אירוע משנה זו. בהנחה שקאטולוס חי שלושים שנה, מתארכים את שנות לידתו בין 84-54 לפנה"ס. הוא בילה את רוב חייו ברומא. קאטולוס השתייך למעגל של צעירים שהתרחקו מהפוליטיקה והעדיפו להשקיע את זמנם באמנות. שירתו היא אישית וחלק גדול ממנה מופנה לאהובתו שנקראת בשירים "לסביה". מקורות מאוחרים יותר זיהו אותה עם קלודיה (אנ') אחותו של טריבון הפלבס מעורר המחלוקת פובליוס קלודיוס פולכר. לערך בשנת 57 לפנה"ס, פנה אל ביתיניה כחלק מהפמליה של המושל גאיוס ממיוס (Gaius Memmius). במהלך המסע הוא ביקר בקבר אחיו אשר נמצא בטרואדה (Troad).
לזכרו מוצב פסל על יד המזח בעיירת הנופש סירמיונה, השוכנת לחוף אגם גארדה. בנוסף נמל התעופה ורונה-וילפרנקה קרוי על שמו של גאיוס ולריוס קאטולוס, באופן שבו ששמו מבוטא באיטליה המודרנית "Valerio Catullo"-ולריו קאטולו.
יצירותיו

שירים של קאטולוס הגיעו לידינו שנאספו באסופת liber ומחולק לשלושה חלקים:
שירים 1-60, nugae
שירים 61-68, Carmina docta
שירים 69-116, מכתמים
ההנחות הם כי רצף השירים אינו כרונולוגי והקשר בין השירים קשור למטריקה בלבד.
יצירותיו > תרגומי יצירותיו לעברית

קאטולוס. שירי קאטולוס. תרגמו מרומית והוסיפו מבוא, הערות ומפתחות רחל בירנבאום ודוד וייסרט. ירושלים, מוסד ביאליק, תשמ"ט (1989).
קטולוס, מבחר שירים (ארכיון), מלטינית שמעון בוזגלו
הערות שוליים

↑  Gian Biagio Conte,Latin Literature: A History, (Baltimore & London, 1994) p.142
| --- | --- |
בקרת זהויות :  NLI: 987007259536205171  PLWABN: 9810594969005606  BIBSYS: 90082222  BNC: 000048524  BNE: XX1047188  BnF: cb118955751 (data)  CANTIC: a10062889  CiNii: DA0078130X  GND: 118519719  ICCU: CFIV000778  ISNI: 0000 0001 2145 2004  LCCN: n79006943  LNB: 000050766  MusicBrainz: 2029d279-783f-48ed-a05f-d2c6625f0839  NKC: jn20011019206  NLA: 35026673  NLG: 71024  NLK: KAC202249615  NSK: 000168539  NTA: 069180555  RERO: 02-A000029962  RSL: 000083299  SELIBR: 180626  SNAC: w6ng54rz  SUDOC: 02677254X  Trove: 800255  VcBA: 495/44471  VIAF: 100218993   WorldCat (עם VIAF): 100218993 
ערך זה הוא קצרמרבנושא משוררים. אתם מוזמנים לתרום לוויקיפדיה ו.
פסל גאיוס ולריוס קאטולוס בסירמיונה
הנגר בנמל התעופה של ורונה, ועליו רשום בגדול "נמל התעופה ולריו קאטולו".
Carmina, 1554
ג'ונג סאנג-בין

זהו שם קוריאני; שם המשפחה הוא .
ג'ונג סאנג-בין (בקוריאנית: 정상빈; נולד ב-1 באפריל 2002 בצ'ונאן שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת מינסוטה יונייטד מה-MLS, ובנבחרת קוריאה הדרומית.
קריירת מועדונים

ג'ונג גדל במחלקת הנוער של סוואן סמסונג בלווינגס. הוא ערך 28 הופעות ליגה בקבוצה הבוגרת של המועדון במסגרת ליגת הכדורגל של קוריאה הדרומית, בהן ערך שש הופעות ליגה. בנוסף, ערך שתי הופעות במסגרת ליגת האלופות האסיאתית.
ב-28 בינואר 2022 חתם ג'ונג בוולברהמפטון וונדררס מהפרמייר ליג, והושאל לגראסהופרס ציריך מליגת העל השווייצרית. ב-20 בפברואר ערך את הופעת הבכורה שלו במועדון, בתיקו 2-2 נגד יאנג בויז ברן במסגרת המחזור ה-22 בליגה לעונת 2021/2022.
ב-22 במרץ 2023 חתם במינסוטה יונייטד מה-MLS.
קריירה בינלאומית

ב-9 ביוני 2021 ערך ג'ונג את הופעת הבכורה שלו בנבחרת קוריאה הדרומית, בניצחון 5-0 על נבחרת סרי לנקה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
הערות שוליים

↑  New signing heads on loan to Grasshoppers באתר הרשמי של וולברהמפטון וונדררס, 28 בינואר 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ונג סאנג-בין".
דריו גרנדינטי

| --- | --- |

 לידה:  5 במרץ 1959 (בן 65) רוסאריו, ארגנטינה 
 מדינה:  ארגנטינה 
 תקופת הפעילות:  מ-1976 
 פרסים והוקרה:  צדפת הכסף לשחקן הטוב ביותר (2018)  קונדור הכסף לשחקן הטוב ביותר (1999)  פרס אמי הבינלאומי (2012)  קונדור הכסף לשחקן הטוב ביותר (2019) 
 פרופיל ב-IMDb
 
דריו גרנדינטי, יוני 2009
דריו גרנדינטי (ספרדית: Darío Grandinetti נולד ב-5 במרץ 1959) הוא שחקן קולנוע, טלוויזיה ותיאטרון ארגנטינאי, זוכה פרס אמי הבין-לאומי לשחקן הטוב ביותר לשנת 2012 על תפקידו בסדרה "Televisión x la inclusión".
קריירה

גרנדינטי, יליד רוסאריו, ארגנטינה.
את הופעת המשחק הראשונה שלו עשה בתיאטרון ב-1976 במחזה "Equus". את תפקידיו הראשונים בקולנוע קיבל בסרטיו של הבמאי אלחנדרו דורייה; "Darse cuenta" משנת 1984, ו-"Esperando la carroza" משנת 1985.
הופעתו הראשונה בסרט מחוץ לגבולות ארגנטינה הייתה בשנת 1998 בסרט הבוליביאני "El Día que murió el silencio". מאז שיחק במספר רב של סרטים דוברי ספרדית ברחבי אמריקה הלטינית.
ב-1999, בעקבות תפקידו בסרט "Sus ojos se cerraron y el mundo sigue andando", זכה בפרס קונדור הכסף הארגנטינאי לשחקן הטוב ביותר. באותה שנה שיחק בעונתה החמישית של הטלנובלה "קטנטנות" שיצרה כריס מורנה בתפקיד חואן מאזה.
בשנת 2002 שיחק בסרט זוכה פרס אוסקר "דבר אליה", מאת הבמאי והתסריטאי פדרו אלמודובר.
בשנת 2011 שיחק בסדרת הדרמה-החברתית הארגנטינאית "Televisión x la inclusión" שעלתה בבכורה ב-12 באוקטובר בערוץ 9. הסדרה בת ה-13 פרקים, עוסקת כל פרק בנושא שונה ומתעמתת עם קונפליקטים הקשורים להדרה חברתית, אפליה, ניצול מיני והטרדה. גרנדינטי שיחק בתפקיד הראשי לצדה של כריסטינה בנגאס; שניהם זכו בפרס אמי הבין-לאומי לשחקן ולשחקנית הטובים ביותר.
בשנת 2014 שיחק בסרטו של דמיאן סיפרון "סיפורים פרועים" אשר היה מועמד לפרס אוסקר לסרט הזר הטוב ביותר ולפרס דקל הזהב בפסטיבל הקולנוע בקאן.
בשנת 2016 חבר לפדרו אלמודובר בסרטו "חולייטה" שגם כתב את התסריט לפי שלושה סיפורים קצרים מאת אליס מונרו.
בשנת 2019 על משחקו בסרט "Rojo", זכה בפרס קונדור הכסף הארגנטינאי לשחקן הטוב ביותר, בפרס צדף הכסף בפסטיבל הסרטים הבינלאומי סן סבסטיאן.
בשנת 2021 שיחק בסדרת הטלוויזיה הארגנטינאית "מרדונה: חלום מבורך" מבית פריים וידאו; אודות הכדורגלן הארגנטינאי דייגו מראדונה. גרנדיטי גילם את מאמן הכדורגל ססאר לואיס מנוטי.